22. februar 2017

Referat fra møte i kommunalt foreldreutvalg 18. januar 2017

Tilstede; Inge Staum, Svein Reistad, Jo Torje Pålsrud, Kristin Weiseth, Merethe Lerfal, Harald Steinsli, Marianne Rinheim og Roger Synslien

Forfall; Laila Humborgstad, Kari Inga Tande og Kjell Tore Bjørnhaug

Sak 1/2017 *Valg.*

 Leder; Svein Reistad

 Nestleder blir valgt neste møte.

Sak 2/2017 *Erfaringsoverføring.*

 *Kommunalt foreldreutvalg (KFU), er et samordnende og koordinerende organ for foreldrerådene ved alle grunnskolene i kommunen og har som formål å fremme gode skoler, gjennom godt samarbeid mellom foreldrene, skolen, skoleadministrasjonen og politisk beslutningsorgan i kommunen.*

 *KFU skal bistå og styrke FAU-arbeidet ved de ulike skolene og legge til rette for økt foreldreengasjement.*

 *KFU samarbeider med skolen om storforeldremøte og gir felles innspill til kommunen i skolepolitiske saker.*

*Hvordan har KFU jobbet siste året/årene for å nå dette formålet?*

*Bør denne formen videreføres, eller er det bedre måter å jobbe på for å nå målet (er det eksempler fra andre kommuner)*

Innledningsvis ble det en rask gjennomgang av tidligere saker i KFU.

Ordningen med KFU er en frivillig ordning, det er ikke noe lovhjemlet foreldreorgan. Det er i dag KFU i omkring 180 av landets 430 kommuner.

Det er bytte av folk i FAU-ene hvert år og det gjør det vanskelig med kontinuitet. Hvordan kan vi få til at KFU bistår de ulike FAU-ene? På Solvang er det bytte av representanter i FAU hvert år. På Aurvoll sitter de i to år.

Forslag om at KFU gjør en brukermal for hva det vil si å være i FAU.

* Oversikt over hva FAU gjør hvert år.
* Hvordan bruke foreldremøtene best mulig for å få til en god dialog.
* En oversikt over tema som kan blir tatt opp på foreldremøter (Idé bank).
* En manual må overleveres fra år til år.
* Det bør være fast at kontaktlærere og klassekontakter har et møte før foreldremøter.

Kan KFU være et samordnende organ for samarbeid?

Til neste møte i KFU tar alle FAU-en med seg sin organisering av foreldremøter til felles gjennomgang. Erfaringsutveksling om bruk av klassekontakter og FAU. Det blir jobbet mot retningslinjer/råd fra KFU om organisering av foreldremøter og hjem/skolesamarbeid.

Sak 3/2017 *FAU Solvang skole har hjem/skolesamarbeid som fokusområde i 2016/17. I dette ligger også roller og forventninger. Hvilken rolle kan KFU spille og hvordan?*

 Hjem/skolesamarbeid er viktig. Den jevne kontakten er viktig. God dialog. Det er ingen fasit for dette samarbeidet, mye er personavhengig. Det varierer hvor mye kontakt det er mellom foreldre og lærere. Det oppleves forskjeller fra lærer til lærer. KFU ønsker en mer felles terskel for når lærere tar kontakt. Hvilke krav kan foreldre stille?

 FAU på Aurvoll har arbeidet med felles forventninger til skolene, f.eks. hva er terskelen for når skolen kontakter foreldrene?

 Viktig at dette blir tatt opp med rektorene.

 (Felles forventninger til ansatte i skolen i Øyer som ble utarbeidet i Bedre Læringsprosjektet (samtidig med kjøleskapmagneten) legges med som vedlegg til referatet og som utgangspunkt for videre arbeid)

Neste møte; Onsdag 5. april kl. 20.00 (sted Aurvoll)

Referent

 Roger Synslien